Íslandsbanki ætlar að gefa út sértryggð skuldabréf á árinu
Íslandsbanki hyggst ráðast í skuldabréfaútgáfu á þessu ári og fjármagna sig með útboði skuldabréfa og víxla í íslenskum krónum innanlands.
Þetta kemur fram í nýútkominni skýrslu Íslandsbanka um áhættustýringu og áhættumat bankans. Samkvæmt upplýsingum frá bankanum er fyrst og fremst horft til sértryggðra skuldabréfa (e. covered bonds) í þessum efnum og þá bréfa með tryggingum í fasteignalánum.
Í umfjöllun um mál þetta í Morgunblaðinu í dag segir, að Íslandsbanki sé eins og hinir viðskiptabankarnir fjármagnaður af langstærstum hluta með innlánum um þessar mundir. Þó svo að þessi fjármögnun bankanna verði að teljast óvenjuhagstæð – það er að segja þeir borga ekki háa vexti á innistæðum og má í því samhengi að vextir á verðtryggðum reikningum stóru viðskiptabankanna eru til að mynda lægri en krafan á verðtryggðan skuldabréfaflokk íslenska ríkisins – felur hún sér ákveðna lausafjáráhættu sem endurspeglast meðal annars í miklum úttektum viðskiptavina. Eins og fram kemur í síðustu fjármálastöðugleikaskýrslu Seðlabankans þá eru um 80% allra innlána í bönkunum óbundin og þurfa þeir því að geta staðið skil á stórum hluta þeirra á hverjum tíma.
Íslandsbanki hyggst ráðast í skuldabréfaútgáfu á þessu ári og fjármagna sig með útboði skuldabréfa og víxla í íslenskum krónum innanlands.
Er fyrst og fremst horft til sértryggðra skuldabréfa í þessum efnum og þá bréfa með tryggingum í fasteignalánum.
Í umfjöllun um mál þetta segir, að Íslandsbanki sé eins og hinir viðskiptabankarnir fjármagnaður af langstærstum hluta með innlánum um þessar mundir.
Eins og fram kemur í síðustu fjármálastöðugleikaskýrslu Seðlabankans þá eru um 80% allra innlána í bönkunum óbundin.